ΚΑΝΟΝΙΣΜΟΣ (ΕΟΚ) αριθ. 1787/79 ΤΗΣ ΕΠΙΤΡΟΠΗΣ της 10ης Αυγούστου 1979 περί καθορισμού των προϋποθέσεων κατά τις οποίες το μεταβλητό στοιχείο της εισφοράς το οποίο εφαρμόζεται στις σύνθετες ζωοτροφές με βάση τα σιτηρά είναι αυξημένο

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 2743/75 του Συμβουλίου της 29ης Οκτωβρίου 1975 που αφορά το καθεστώς που εφαρμόζεται τις σύνθετες ζωοτροφές με βάση τα σιτηρά(1), όπως τροποποιήθηκε από τον κανονισμό (ΕΟΚ) αριθ. 2560/77(2)(2) ΕΕ αριθ. N 303 της 28.11.1977, σ. 1., και ιδίως το άρθρο 5,

Εκτιμώντας:

ότι ο κανονισμός (ΕΟΚ) αριθ. 2727/75 του Συμβουλίου(3) προβλέπει στο άρθρο 14 παράγραφος 1 σημείο Α υπό α) και β) ότι το μεταβλητό στοιχείο της εισφοράς στα μεταποιημένα προϊόντα τα οποία κατασκευάζονται με βάση προϊόντα της κοινής οργανώσεως αγοράς σιτηρών μπορεί να αυξάνεται όταν αυτά τα μεταποιημένα προϊόντα περιλαμβάνουν επίσης και άλλα προϊόντα, κατά την επίπτωση στο κόστος αυτών των προϊόντων, των εισφορών, ή των δασμών που εισπράττονται για αυτά τα άλλα προϊόντα-

ότι ο κανονισμός (ΕΟΚ) αριθ. 2743/75 που καθορίζει τους κανόνες εφαρμογής, ιδίως του άρθρου 14 του κανονισμού (ΕΟΚ) αριθ. 2727/75, προβλέπει στο άρθρο 5 αυτού ότι οι προϋποθέσεις κατά τις οποίες το μεταβλητό στοιχείο της εισφοράς μπορεί να αυξηθεί κατά το ποσό το οποίο αναφέρεται στο άρθρο 14 παράγραφος 1 σημείο Α, υπό β) του κανονισμού (ΕΟΚ) αριθ.

2727/75 για μία σύνθετη ζωοτροφή με βάση σιτηρά τα οποία περιέχουν σημαντικές ποσότητες προϊόντων που δεν υπάγονται σε οργάνωση αγοράς ορύζης και γαλακτοκομικών προϊόντων θεσπίζονται από την Επιτροπή, κατά τη διαδικασία της επιτροπής διαχειρίσεως-

ότι, εν όψει της σημαντικής αυξήσεως των σύνθετων ζωοτροφών που περιέχουν προϊόντα που δεν υπάγονται στην προαναφερθείσα οργάνωση αγοράς και της αυξανομένης εισαγωγής των στην Κοινότητα, ενδείκνυται να καθορισθούν οι προϋποθέσεις οι οποίες αναφέρονται στο άρθρο 5 του κανονισμού (ΕΟΚ) αριθ.2743/75. ότι ιδιαίτερα αυτό πρέπει να γίνει για τα ζαχαρωμένα ζωοτροφικά παρασκευάσματα και άλλες ζωοτροφές που υπάγονται στην κλάση 23.07 του Κοινού Δασμολογίου και που περιέχουν σημαντικές ποσότητες σακχαρόζης-

ότι, για τον καθορισμό του πότε το περιεχόμενο μίας σύνθετης ζωοτροφής, σε μη σιτηρά, ρύζι ή ζάχαρη, είναι σημαντικό, ενδείκνυται να ληφθούν υπόψη, οι ιδιότητες των άλλων προϊόντων που ενσωματώνονται και η επίπτωση της ενσωματώσεώς τους στο κόστος παραγωγής της σύνθετης ζωοτροφής- ότι, από αυτή την άποψη, μια περιεκτικότητα 10% σακχαρόζης αντιπροσωπεύει μία σημαντική επίπτωση στο κόστος παραγωγής-

ότι, ξεκινώντας από αυτή τη βάση, η περιεκτικότητα σε σακχαρόζη μιας σύνθετης ζωοτροφής, όπως προβλέπεται από τον κανονισμό (ΕΟΚ) αριθ. 3330/74 του Συμβουλίου της 19ης Δεκεμβρίου 1974 περί κοινής οργανώσεως αγοράς στον τομέα της ζαχάρεως(4), όπως τελικά τροποποιήθηκε από τον κανονισμό (ΕΟΚ) αριθ. 1396/78(5), είναι δυνατό να ληφθεί υπόψη εφ' άπαξ με τη χρησιμοποίηση κατάλληλων συντελεστών-

ότι, ως εκ τούτου, το ποσό κατά το οποίο αυξάνεται το μεταβλητό στοιχείο της εισφοράς των συνθέτων ζωοτροφών που περιέχουν τουλάχιστον 10% σακχαρόζης προκύπτει πολλαπλασιάζοντας την εισφορά που ισχύει, σύμφωνα με το άρθρο 15 παράγραφος 5 του κανονισμού (ΕΟΚ) αριθ. 3330/74, με τον προαναφερθέντα εφ' άπαξ συντελεστή-

ότι η Επιτροπή Διαχειρίσεως Σιτηρών δεν εξέφρασε γνώμη εντός της προθεσμίας που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για την εφαρμογή του άρθρου 5 του κανονισμού (ΕΟΚ) αριθ. 2743/75, μία σύνθετη ζωοτροφή με βάση τα σιτηρά θεωρείται ότι περιέχει σημαντικές ποσότητες προϊόντων τα οποία δεν υπάγονται στον κανονισμό (ΕΟΚ) αριθ. 2727/75, στον κανονισμό (ΕΟΚ) αριθ. 1418/76 ή στον κανονισμό (ΕΟΚ) αριθ. 804/68, εφ' όσον το περιεχόμενο αυτής της σύνθετης ζωοτροφής σ' αυτά τα προϊόντα είναι ίσο ή μεγαλύτερο του 10%, αν πρόκειται για σακχαρόζη.

Άρθρο 2

Το ποσό κατά το οποίο αυξάνεται το μεταβλητό στοιχείο της εισφοράς των συνθέτων ζωοτροφών που αναφέρονται στο άρθρο 1 θα υπολογίζεται πολλαπλασιάζοντας την εισφορά σακχαρόζης ανά τόννο που ισχύει για τα προϊόντα τα οποία αναφέρονται στο άρθρο 1 παράγραφος 1 υπό δ) του κανονισμού (ΕΟΚ) αριθ. 3330/74, σύμφωνα με το άρθρο 15 παράγραφος 5 του ανωτέρω κανονισμού με το συντελεστή που καθορίστηκε, σύμφωνα με το άρθρο 3.

Άρθρο 3

Η περιεκτικότητα σε σακχαρόζη της σύνθετης ζωοτροφής καθορίζεται εφ' άπαξ με τη χρησιμοποίηση των ακολούθων συντελεστών-

- ένας συντελεστής 0,20 για πραγματική περιεκτικότητα που κυμαίνεται από 10% μέχρι 30%,

- ένας συντελεστής 0,40 για πραγματική περιεκτικότητα που κυμαίνεται από 30% μέχρι 50%,

- ένας συντελεστής 0,65 για πραγματική περιεκτικότητα ανώτερη του 50%.

Άρθρο 4

Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 10 Αυγούστου 1979.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. N 281 της 1.11.1975, σ. 60.(2) (3) ΕΕ αριθ. N 281 της 1.11.1975, σ. 1.(4) ΕΕ αριθ. N 359 της 31.12.1974, σ. 1.(5) ΕΕ αριθ. N 170 της 27.6.1978, σ. 1.